Ազգային պատկերասրահում կբացվի «Գառզու» սրճարան-նվեր խանութը Ազգային պատկերասրահի երկրորդ հարկում, աջ կողմի ցուցափեղկերի հետնամասում, առաջին հայացքից աչքի չընկնող մի դուռ կա։ Սովորաբար փակ էր։ Վերջին շրջանում, օրվա ընթացքում հաճախ են բացում, հետո նորից կողպում։ Դռնից ներս՝ առաջինը մեծ, առանց վարագույրների պատուհանն է երեւում, դասավորված սեղաններ-աթոռներ են եւ առայժմ դատարկ պահարաններ։ Ներս է մտնում Արման Ծատուրյանը՝ պատկերասրահի տնօրենը։ Առաջարկում է նստել։